হিন ও বিন

হিন ও বিন () হলো কিছু প্রাচীন ইসলামি গ্রন্থে উল্লিখিত দুটি জীব/সৃষ্টি। ধারণা করা হয়, জ্বীন ও মানুষ সৃষ্টির পূর্বে তাদের অস্তিত্ব ছিল। কিছু ওলামা ও মুফাসসিরের মতে, হিন ও বিন আল্লাহ কর্তৃক সৃষ্ট এমন দুটি সৃষ্টি যারা জ্বীন ও মানুষের আগে পৃথিবীতে বসবাস করতো। তবে তারা দুর্নীতি ও রক্তপাতের কারণে একে অপরের সাথে যুদ্ধ করে ধ্বংস হয়ে যায়।
ইতিহাস
প্রাক-ইসলামি আরবের কাব্য ও লোককাহিনিতে হিন নামে এক ধরনের সত্তার কথা প্রচলিত ছিল, যাদেরকে সাধারণত বুনো কুকুরের রূপে দেখা যেত। একটি কবিতার চরণে বলা হয়:

হাদিসে এ সম্পর্কে বলা হয় যে, যদি কোনো বন্য কুকুর কোনো মুসলিমের কাছে আসে, তবে তাকে কিছু খাবার ছুঁড়ে দিতে হবে এবং তাড়িয়ে দিতে হবে, কারণ তার মধ্যে কোনো দুষ্ট আত্মা থাকতে পারে।

ইবন কাসির তার আল বিদায়া ওয়ান নিহায়া গ্রন্থে উল্লেখ করেন যে, হিন ও বিন নামে কিছু সৃষ্টিজীব আদম এর সৃষ্টির আগেই পৃথিবীতে বাস করতো। পরবর্তীতে আল্লাহ জ্বীন জাতিকে তাদের উপর ক্ষমতা দেন এবং তাদেরকে পৃথিবী থেকে নির্মূল করা হয়।

শিবলী তাদের জ্বীনদের কুকুর বলে মনে করেন।নিউনলিস্ট, টোবিয়াস (২০১৫)। ড্যামোনেনগ্লাউবে ইম ইসলাম [ইসলামে ভূত-প্রেতের প্রতি বিশ্বাস] (জার্মান ভাষায়)। ওয়ালটার ডে গ্রুইটার। পৃষ্ঠা ১৩৪। আইএসবিএন ৯৭৮-৩-১১-০৩৩১৫৪-৭। টিম ও রিম-এর সাথে হিন ও বিনদের অস্তিত্বকেও দ্রুজরা স্বীকার করে।

কুরআন ও তাফসির
আদম সৃষ্টির পূর্বে পৃথিবীতে কী ছিল, তা নিয়ে বিভিন্ন তত্ত্ব কুরআনের আয়াত, বিশেষ করে সূরা আল-বাকারা এর উপর ভিত্তি করে ব্যাখ্যামূলক বিশ্লেষণ করা হয়:

এই আয়াতটি ঐতিহাসিকভাবে জ্বীন অথবা অন্যান্য সৃষ্টির সাথে সম্পর্কিত, যারা আদম এর সৃষ্টির পূর্বে পৃথিবীতে রক্তপাত ঘটিয়েছিল। ইবনে কাসিরের মতে, হিন এবং জ্বীন উভয়ই সেই সৃষ্টিদের অন্তর্ভুক্ত, যারা মানবজাতি সৃষ্টির পূর্বে পৃথিবীতে রক্তপাত ঘটিয়েছিল। তাদের এই কার্যকলাপের কারণেই ফেরেশতারা আদমকে পৃথিবীতে প্রতিনিধি হিসেবে নিযুক্ত করার বিষয়ে আল্লাহর উদ্দেশ্য সম্পর্কে প্রশ্ন করেন।

ইবনে বাররাজান ফেরেশতা ও জ্বীন সম্পর্কিত আলোচনায় আদমের পূর্ববর্তী সত্তাদের কথা উল্লেখ করেন। তিনি ইঙ্গিত দেন যে, তাদের সৃষ্টি জাহান্নামের উপাদান এবং পানি থেকে। তারা খনিজ, উদ্ভিদ অথবা প্রাণী থেকে উৎপন্ন হতে পারে। কিছু জীব আদম এর সৃষ্টির প্রতীক্ষায় ছিল (হান্না), এদেরকে বলা হয় হিন। অন্যদিকে, কিছু জীব মানবজাতির প্রতি বিরূপ (বান্না) ছিল এবং তারা পৃথিবীতে ধ্বংসযজ্ঞ চালায়; এজন্য তাদের বলা হয় বিন।গালোরিনি, এল. (২০২৫)। সুফি সাহিত্যে ফেরেশতাদের কার্যাবলি। নেদারল্যান্ডস: ব্রিল। পৃষ্ঠা ১১৭।

যদিও অনেক উৎসে হিন ও বিনকে শক্তিশালী ও বিশাল আকৃতির আদিম জীব হিসেবে বর্ণনা করা হয়, তথাপি ইমাম জাহিজ তার কিতাব আল-হায়াওয়ান গ্রন্থে তাদেরকে একটি "দুর্বল প্রকৃতির অতিপ্রাকৃত সত্তা" হিসেবে উল্লেখ করেন।

সমসাময়িক গবেষণা
মানবজাতির পৃথিবীতে আগমনের পূর্বে প্রাচীন জীবের অস্তিত্বের কিছু বস্তুগত প্রমাণ পাওয়া যায়। উদাহরণস্বরূপ, ১৯৯৪ সালে ইথিওপিয়ায় বিজ্ঞানীরা প্রায় ৪৪ লক্ষ বছর পুরোনো কিছু কঙ্কালের ফসিল আবিষ্কার করেন। গবেষকদের ধারণা, এই কঙ্কালগুলো 'হিন' এবং 'বিন' নামক প্রাচীন জীবদের হতে পারে।

তথ্যসূত্র

বিষয়শ্রেণী:আরব্য কিংবদন্তি জীব
বিষয়শ্রেণী:ইসলামি পৌরাণিক জীব
বিষয়শ্রেণী:ইসলামে প্রাণী